Lilian Thuram
Liljanas Tiuramas (g. 1972 m. sausio 1 d. Puant a Pitras, Gvadalupė) – baigęs karjerą prancūzų futbolininkas, Prancūzijos rinktinės gynėjas. 2008 m. rugpjūčio pradžioje paskelbė pasitraukiantis iš profesionalaus futbolo dėl širdies problemos. Nacionalinėje komandoje žaidžia nuo 1994 m. rugpjūčio 17 d., iš viso rinktinėje sužaidė 121 rungtynes ir įmušė 2 įvarčius – abu 1998 metų pusfinalyje prieš Kroatiją, kurį prancūzai laimėjo 2:1. 2006 m. pasaulio čempionate žaidė visose septyneriose rungtynėse, pusfinalyje buvo išrinktas geriausiu rungtynių žaidėju.